Publication: Magyar Közlöny
Issue: MK-2000-120 (Year: 2000, Number: 120)
Era: 1990-2004
Section: c) a lelkiismeret és vallásszabadságról, valamint az egyházakról szóló 1990. évi IV. törvény 8. §-ának (1) bekezdésében meghatározott és ugyanezen törvény 9. §-a szerint a
Paragraph Index: 304

(18) A gázértékesítő és gázszolgáltató közötti mérési és számlázási időszakra vonatkozóan a gázszolgáltató a jegyzőkönyvezéskor köteles megadni az E) árszabás 4. pont „2. árkategóriá”-ja szerint értékesített gázmennyiséget, amelyre a gázértékesítő az A) árszabás „2. árkategória” szerinti viszonteladói gázdíjat számlázza. A gázszolgáltató az E) árszabás 4. pont „2. árkategória” szerint elszámolt gázmennyiségekről tételes nyilvántartást vezet és a mérésiszámlázási időszakra összesített adatszolgáltatást teljesít a gázértékesítő részére. A Magyar Energia Hivatal ellenőrizheti a gázszolgáltató E) árszabás 4. pontjánál alkalmazott árkategóriák szerint értékesített gázmennyiségeket. Ha az ellenőrzés során helyesbítő mennyiséget állapít meg, a gázértékesítő helyesbítő számlát állít ki. A gázértékesítő a téves áralkalmazás időtartamára az 1. számú mellékletben szereplő A) árszabás „2. árkategóriájában” meghatározott gázdíjon felül kiegészítő díjat érvényesíthet, melynek mértéke a helyesbített mennyiségre a jegybanki alapkamat + 1%. A gázértékesítő csak akkor köteles a kiegészítő díjat megfizetni, ha a helyesbítésre okot adó téves áralkalmazás neki felróható.

Source: https://magyarkozlony.hu/hivatalos-lapok/8e41ec5a7bb11dada3e56822afc2e316657de16f/dokumentumok/4b1efe2c43681df7cd257138c83ffbc0c1ffedb6/letoltes